Varsolci János és Rettegi János ismeretlen szövegeiről
Balázs Mihály, tanulmány, ItK, 2013
A református Rettegi János [? – 1615] udvari pap, püspök és az unitárius Varsolci János tanár, költő közötti hitvita elemzése a Bethlen Gábor uralkodását megelőző időszakban [1610]. Közli Varsolci János Epigramma In tam repentinam regni huius mutationem c. szövegét latinul és magyar fordításban, Rettegi János Az ariánusok ellen való kíszület c. vitairatát és Deeckey Szabó János Az ariánusok ellen való kíszületnek megfejtése c. vitairatát modernizált átiratban. A magyar szövegek Enyedi György Explicationesének [Kolozsvár, 1598] egy 2004-es aukción előkerült példányában maradtak fenn.